Sekolah Kebangsaan Penghulu Salleh

Sekolah Kebangsaan Penghulu Salleh ialah sebuah sekolah kebangsaan yang menyediakan akses pendidikan rendah di Daerah Batu Pahat, Johor Darul Takzim, Malaysia. Sekolah Kebangsaan Penghulu Salleh turut dikenali sebagai SK Penghulu Salleh. Bangunan sekolah ini terletak pada Jalan Simpang Lima–Parit Sulong di Kampung Parit Mampan, Mukim Simpang Kiri. Sekolah ini terletak di bawah autoriti Pejabat Pendidikan Daerah (PPD) Batu Pahat.

Kod sekolah bagi Sekolah Kebangsaan Penghulu Salleh ialah JBA0019.

Sejarah 
Sekolah Kebangsaan Penghulu Salleh,Batu Pahat, adalah merupakan diantara beberapa buah sekolah terawal ditubuhkan di negeri ini.Sekolah ini mula ditaja di Kampong Batu Putih dalam Mukim 4,Batu Pahat,dalam tahun 1910.Sekolah ini telah dinamakan dengan nama Sekolah Melayu Batu Putih sempena nama kampung ini ketika itu.Nama Batu Putih ialah berasal dari timbunan batu-batu putih yang merupai seperti sebuah bukit di kawasan tersebut.

Bangunan sekolah yang mula-mula dibina ini merupakan bangunan sementara yang di dirikan secara gotong royong oleh penduduk-penduduk kampung.Dalam tahun 1924.14 tahun kemudiannya Kerajaan Johor telah bermurah hati membina sebuah bangunan kekal yang baru bagi menggantikan bangunan yang ada.Bangunan ini telah di bina di atas tapak bangunan yang ada sekarang,terletak di Kampong Mampan iaitu kira-kira 1 km dari tapak bangunan lama.Bangunan sekolah yang baru (JKR 201 ) terletak di atas sebidang tanah meliputi kawasan seluas 2 a 1r 34p.Pada awalnya tanah ini (Lot No 4137 telah di beli daripada Tuan Haji Siraj bin Abd Karim dan Lot No 7715 untuk kawasan padang bola sekolah pula di hadiahkan oleh En Mohd Ali bin Abd Hamid,seorang dermawan di Kampung Mampan.

Bagi menampung keperluan murid-murid yang bertambah,dalam tahun 1934,kerajaan telah membesarkan dan menambah lagi satu blok bangunan seluas 70 X 24 kaki .Kemudiannya dalam tahun 1939 pula pihak kerajaan telah membesarkan lagi bangunan ini dengan menambah seluas 40 X 24 kaki.
Dalam tahun 1964 penduduk-penduduk kampong telah menaja sebuah sekolah khas untuk murid-murid perempuan yang berasingan.Bangunan sekolah ini adalah bekas sebuah kilang minyak kelapa,yang di hadiahkan oleh En Daud bin Hj Yusof seorang penduduk kampung ini.Bangunan ini telah dipinda dan di ubahsuai oleh penduduk-penduduk kampung untuk di jadikan sebuah bangunan sekolah bagi menempatkan murid-murid perempuan yang berasingan dan di namakan Sekolah Melayu Perempuan Mampan.

Dalam tahun 1967 kedua-dua bangunan sekolah ini iaitu Sekolah Melayu Batu Putih dan Sekolah Melayu Perempuan Mampan ini telah di satukan pentadbirannya dan di namakan Sekolah Kebangsaan Mampan, Simpang Lima,Batu Pahat.

Bagi menampung keperluan tempat belajar yang lebih selesa dan sesuai dengan keperluan semasa,di samping menggantikan bangunan lama yang telah uzur,maka dalam tahun 1971,pehak Kerajaan Pusat telah membina sebuah bangunan baru dua tingkat (JKR 1153) untuk 4 bilik darjah,sebuah pejabat,dua buah bilik air dan sebuah kantin.

Dalam tahun 1983 kerajaan telah menambah dan membina sebuah bangunan baru lagi iaitu bangunann 2 tingkat (JKR 1792) untuk 8 bilik darjah,sebuah bilik perpustakaan sebuah bilik ETV dan 2 buah bilik air.Pembinaan bangunan sekolah yang baru ini adalah lengkap dengan keperluan dan kemudahan asas seperti bekalan api,air dan sebagainya.

Dengan keadaan ini maka bangunan Kebangsaan Penghulu Salleh sekarang,adalah mengandungi 3 blok bangunan semuanya.Pada masa ini kesemua bangunan sedang digunakan bagi menempatkan seramai 425 orang murid yang terdiri daripada 12 buah kelas.Beberapa pengubahsuaian telah dijalankan seperti bilik kelas pemulihandan bilik muzik serta dewan sekolah.

Dalam tahun 1979, nama Sekolah Kebangsaan Mampan ini telah mendapat nama baru iaitu Sekolah Kebangsaan Penghulu Salleh, Mampan .Nama ini kekal di gunakan sehingga kehari ini.Pertukaran nama baru ini adalah di atas cadangan dan kehendak ibubapa sendiri yang telah mendapat persetujuan dari pehak Kementerian Pelajaran ketika itu.Perubahan nama adalah sebagai mengambil sempena seorang bekas Penghulu Mukim 4,Penghulu Kiai Haji Salleh bin Hj Abd Karim.Penghulu Kiai Hj Salleh dikenali juga sebagai Panglima Salleh.Beliau memanglah tidak asing lagi bagi penduduk Daerah Batu Pahat dan tanahair kita,kerana penglibatan beliau mengetuai orang-orang Melayu di Dearah Batu Pahat berjuang menentang keganasan dan kezaliman yang di lakukan oleh Komunis Bintang Tiga, dalam zaman peralihan Pemerintahan Kerajaan Jepun dan Inggeris dalam tahun 1945 dahulu.

 Kedudukan 
Kedudukan Sekolah Kebangsaan Penghulu Salleh berada di kawasan luar bandar. Secara fizikal, Sekolah Kebangsaan Penghulu Salleh terletak pada sebelah barat Jalan Simpang Lima–Parit Sulong yang sebahagian daripada penjajaran Jalan Negeri Johor J19 di dalam Daerah Batu Pahat. Sekolah ini terletak berhampiran dengan Masjid Jamek Kampung Mampan yang menjadi tempat melakukan ibadah bagi masyrakat Islam Kampung Parit Mampam dan sekitarnya. Sekolah ini terletak berhampiran dengan Taman Simpang Lima, Kampung Gombak, Kampung Pedada Kuning, Kampung Mampan, Kampung Parit Rantau, Kampung Parit Asam Kumbang, Kampung Parit Lapis Batu Putih, Kampung Batu Putih, Kampung Parit Haji Ali, Kampung Peserai Kecil, Kampung Bintang dan Kampung Parit Haji Ibrahim.

 Enrolmen 
Sebanyak 349 orang yang mendaftarkan menjadi murid di Sekolah Kebangsaan Penghulu Salleh pada tahun 2021. Seterusnya, sebanyak 38 orang guru yang berdaftar di Sekolah Kebangsaan Penghulu Salleh pada tahun 2021.

Pada tahun 2009, sebanyak 483 orang mendaftarkan menjadi murid dengan keadaan 236 orang murid ialah lelaki dan 247 orang murid ialah perempuan. Seterusnya, terdapat 39 orang guru yang berdaftar di sekolah ini pada tahun 2009.

 Rujukan 

 Pautan luar 
 Sekolah Kebangsaan Penghulu Salleh

Penghulu Salleh
Penghulu Salleh